钦定古今图书集成/明伦汇编/闺媛典/第030卷 > 《书程夫人墓志后》黄庭坚
## 钦定古今图书集成/明伦汇编/闺媛典/第030卷 > 《书程夫人墓志后》黄庭坚

余观长安君《捆内之法》，知其外家渊深，必有积累，或
锺其美于女子耳。余尝病今世士大夫家既去父母
而从人矣，及其夫得官于瘴疠之乡，妻辄不随，世俗
亦以为当然。夫人不纳族人之议，从夫于南平，此亦
足以厚薄俗矣。至于救人急难，决事可否，皆男子之
事，而长安君躬行之，可谓健妇矣。所闻不出房闼，乃
“能启手足而不乱”，又何其难也！